
Metafora Rugăciunii 


Dănut BAICU 

Abstract: The peace of soul and understanding of the world in and 
through poetry represents the general outline of this volume. Hesychia 
depicts a remarkable transgression, the poet Alexandru Marchidan being 
an artist who seems to essentialize the frivolity of modern society by 
advancing a delicate poeticul form which is constantly illuminated and 
enlightened by a superior liturgical spirit. The poet ’s art is his prayer, and 

the prayer stands for a time of Taboric Light through which he escapes in 
himself. . 

Keywords: soul, prayer, spirit, light, time, serenity 

Volumul de poezii, Hesychia, în memoria poetului creştin 
Daniel Turcea, este o carte cu un destin şi o structură aparte, tipărită 
la Editura Alean, din Piteşti, în anul 2015, care, pe lângă autorul ei 
principal, în speţă poetul şi profesorul Alexandru Marchidan, se 
bucură de un autor secund, Sorin Dănuţ Radu, fiind vorba, deci, de o 
dublă meşteşugărie, id est un artist al fotografiei, ale cărui imagini se 
înscriu în complementaritatea creaţiilor poetice şi devin ele însele 
poezie. Raportul grafie-fotografie implică o alianţă relativ 
îndrăzneaţă, însă ingenioasă, prin care poeziile prind grai, ritmul iese 
din ecran şi se pronunţă plasticizat în cadre deschise, sintaxa aleargă 
liberă şi nu-şi mai cunoaşte rigoarea, iar fonetismul se pigmentează 
elegant în lacrimi de culoare. „Gândirea poetică (foto)grafiază realul 
şi aparatul optic împrumută parcă stratul de celule senzoriale ale 
ochiului uman, prin care surprinde realitatea acoperită în mod 
surprinzător cu un strat haric de emulsie fotografică.” (Magda 
Grigore, în Curtea de la Argeş, anul VII, Nr.5 (66), Mai 2016) 

Prima poezie (Hesychia) dă titlul cărţii şi anunţă, într-o 
oarecare măsură, vocea şi ritmul textelor poetice. Cuvântul hesychia 

provine din grecescul n<7u%oţ, a cărui arie semantică încorporează 
sensurile: liniştit, blând, plăcut, calm. Vocabula se lasă greu 
descoperită, originea sa fiind neclară, fapt certificat de mai multe 
dicţionare etimologice care constată direct: „Pas d’etymologie” 
(Chantraine, 1968: 417); cu toate acestea, se cuvine a menţiona că 
radicalul -av înregistrează, în conformitate cu cercetările 
comparative, semnificaţiile: pace, linişte, târziu, tăcere, elementele 

cheie în poezia lui Alexandru Mărchidan, cu ajutorul cărora îşi 
expune terapia spirituală. 

Hesychia prezintă o dialectică lăuntrică, o pătrundere bruscă 
într-un spaţiu dubios, oarecum difuz, purtătorul de cuvânt fiind un 
ucenic al spiritualităţii elevate. Se conturează, în mare, o imagine 
fluidă, deloc anarhică, în care poetul schiţează tablouri fantastice: 
„fiinţe nevăzute ţesute în aer/ vânători iuţi/ colţuri de cuvinte uitate.” 
(Hesychia) Drumul lung intră în paralelism efervescent cu 
momentele subite din dimensiunea imaginară (ca o carte ce se va 
închide / ca un nor ce se va des căiţa/ dintr-o dată/ vin toate ), 
schiţându-se, astfel, o simbolistică aparte, savantă, cu prelucrare fină: 
retragerea, liniştea sufletească sărută fruntea copilului înlăcrimat şi-i 
plânge durerea, părăsindu-1, brusc, într-o lume de piatră. Noaptea, 
somnul, liniştea sunt motive ilustre ce converg către o stare de graţie, 
de unde încă se mai poate mirosi rodul dulce al căderii, mireasma 
toxică a prăpastiei damnate. 

Citit palindromic, aforismul lui Andrei Tarkovskî de la 
începui cărţii redă următorul enunţ: Rugăciunea este o formă de artă, 
o artă divină, vie, plăcută lui Dumnezeu, care nu poate fi supusă unei 
analize estetice, rugăciunea fiind însăşi o activitate de co-creaţie, de 
con-ştiinţă şi de conştientizare a suflului etern: sufletul este însuşi o 
operă de artă ce poate fi citit numai prin raportare continuă, 
isihastică, la interior. Rugăciunea, respectiv arta, reprezintă un proces 
endogenetic de rostuire a materiei, de împăcare a celor două 
formaţiuni primordiale: sufletul şi trupul. Rugăciunea este vitală, iar 
arta complementară: „ele se pot potenţa şi completa.” (Magda 
Grigore, în: Curtea de la Argeş, anul VII, Nr.5 (66), Mai 2016) 

In acest sens, Alexandru Mărchidan este un apostol al trăirii 
sensibile, sincere, mereu vibrante. Rugăciunea sa este poezia, iar 
poezia este un mod de viaţă întru mărturisire. Poeziile sale se 
întemeiază pe un fond religios care anunţă, subtil, tonalitatea 
arhitecturii sale. Conţinutul artei lui vine în concentraţie maximă, 
transportată cu o deosebită grijă de către sintagme simple, fine, de o 
precauţie filozofică, care par să suprime şi să tempereze un suflet 
viguros, tânăr, să-i estompeze tribulaţiile ontologice într-un lăcaş 
sacru de reeducare a duhului impetuos, în permanentă căutare de 
răspunsuri. Este vorba, aşadar, de un manifest blând al zbuciumului 

lăuntric; poetul se foloseşte de sensul cuvintelor (sufletul lor) pentru 
a denunţa caracterul plurivalent al sufletului, care, uneori, pare să te 
lase singur, în mijlocul mării, într-o barcă fără vâsle: „ca un nor ce se 
va descălţa”; „compas cu punctul de sprijin în cer”; „ca o pisică cu 
miros de zăpadă”. Astfel, plurivocitatea acestor versuri poate 
echivala cu încercarea de a pune degetul pe adevărul absolut. 

Nostalgia clipelor de demult, a spaţiului adiaforic, sau apatic, 
în sensul etimologic al cuvintelor, traduce o rezonanţă lirică 
atemporală, timpul fiind o componentă aproape obsesiv invocată 
care, alături de forma redusă a poeziilor şi monosilabitatea multor 
versuri, dezvăluie intenţia autorului de a se plasa şi a rămâne cât mai 
mult într-un timp sacru, inocent şi necorupt, unde conştiinţa lucrează 
în favoarea omului, şi îi deschide doar uşile bune: „stoluri/ de clipe 
cu multe colţuri/ sunt gândurile noastre/ înainte/ înapoi/ sus/ jos 

/V 

stânga/ dreapta”. (împodobit eşti cu frumuseţea mai mult decât...), 
„sărbătoare cu timpul tău cuminţit/ pus la dospit în tihna aşteptării 7 
timp îmblânzit rugându-se chiar el/ să-i prelungeşti ziua ca să se 
odihnească încă puţin.” (Seară de Sfântul Nicolae) 

Drama poetului, implicit sursa inspiraţiei sale, este de factură 
tranzitivă, consecinţa unei hiperconştientizări a timpului ca „dâra 
melcului pe scoarţă”, un drum cu sens unic , din ce în ce mai greoi, 
care te poartă, însă, fiind un cinic, nu te menajează: „ca locuri lăsate 
în urmă/ pe care le mai vezi cumva/ deşi picioarele se mişcă înainte/ 
sau doar pământul se roteşte dedesupt/ ceva te împinge.”(La 30 de 
ani toţi lupii au plecat, toţi lupii se adună); „din pivniţa timpului/ 
iernile trecute/ ne curg/ cu gust nou/ în pahare”. (Trecere) 

Unitatea poemelor realizează o cromatică duhovnicească şi 
potenţează astfel capacitatea lirică de a transmite, în registru 
fonologie, o acustică liturgică. Receptarea mesajului poetic 
presupune o stare de spirit providenţială, prin care lectorul poate 
descinde într-o dimensiune cathartică, de co-înviere Hristică întru 
seninătate edenică: „pacea/ şi chipul ei geamăn/ tunet de trezire/ 
liturghie/ a învierii/ din moarte/ la viaţă/ şi de pe pământ/ la 
cer...”(Adâncit în mine ca un copac în aşteptare iama); „astă-noapte/ 
am cinat în cer/ se facea că ajungem pe rând/ de departe/ nu pâine nu 
sare mâneam/ ne adumbrea dinspre copacul acela/ o cădere la pace”. 
(Cina). 


/V 

In logica creştină, rugăciunea înseamnă respiraţia sufletului, 
iar sufletul este, paradoxal, eî însuşi respiraţie, după cum o arată 
etimonul său, suflitus , fiind completat, pe aceeaşi direcţie clasicistă, 
de grecescul \|/o%f|, din verbul \|/uxo3 (a răci, a reîmprospăta), la 
rândul său derivat al lui \|nco sau \j/auG) (a rade, a atinge cu blândeţe). 

A 

In acest sens, se poate spune că rugăciunea este mâna dreaptă a 
sufletului, o parte din el, prin intermediul căreia omul, artistul în 


cauză, îl cunoaşte pe Dumnezeu, devine un Kakoq âvBpooTioq. 
Rugăciunea poetului Alexandru Mărchidan este lumina ; lumina 
devine metafora rugăciunii, factor al vitalităţii şi al redescoperirii de 
sine. Arta sa poetică capătă valenţe soresciene prin îndemnul la 
retragere în adânc, în mistica interiorităţii revelatorii, condiţie 
absolută a ieşirii la lumină, unde „trupul de lumină îmbrăţişează 
trupul de piatră”. 

